stanford-oval/wikipedia huggingface dataset:
סוזן סימרד
תקשורת מדע

סוזן סימרד היא חסידה של תקשורת מדע. באוניברסיטת קולומביה הבריטית היא יזמה יחד עם עמיתותיה ד"ר ג'וליה דורדל וד"ר מיה קרזיץ' (Maja Krzic) את תוכנית תקשורת המדע TerreWEB, אשר מכשירה סטודנטים לתארים מתקדמים להפוך למסבירים טובים יותר של מחקריהם מאז 2011. סימרד הופיעה בפלטפורמות ובמדיה שונים שאינם מדעיים, כמו הסרט התיעודי הקצר Do trees communicate, שלוש הרצאות TED והסרט התיעודי Intelligent Trees, שבו היא מופיעה לצד היערן והסופר פטר וולבן. מגזין New Scientist ראיין את סימרד ב-2021. סימרד פרסמה ספר שבו היא סוקרת את תגליותיה על חיי העצים והיערות יחד עם הערות אוטוביוגרפיות.
תרבות פופולרית

חייה ויצירתה של סימרד שימשו השראה לפטרישיה וסטרפורד, דמות מרכזית ברומן זוכה פרס פוליצר של ריצ'רד פאוורס משנת 2018 The Overstory, שבו וסטרפורד הוגה את הרעיון החלוצי והשנוי במחלוקת שעצים יכולים לתקשר זה עם זה, וזוכה ללעג ממדענים אחרים לפני שטענתה זוכה לאישוש.
מחקריה של סימרד זכו להתייחסות בעונה 2, פרק 11 של סדרת אפל TV פלוס טד לאסו כאשר המאמן בירד אומר: "אתה יודע, בעבר היינו מאמינים שעצים מתחרים זה בזה על האור. עבודת השטח של סוזן סימרד ערערה את התפיסה הזו, וכעת אנו מבינים שהיער הוא קהילה סוציאליסטית. עצים פועלים בהרמוניה כדי לחלוק את אור השמש."
הערות שוליים

1 2  "Biography of Suzanne Simard for Appearances, Speaking Engagements". www.allamericanspeakers.com. נבדק ב-18 בפברואר 2021. {{cite web}}:  (עזרה)
↑  "TerreWEB - UBC Wiki". wiki.ubc.ca. נבדק ב-18 בפברואר 2021. {{cite web}}:  (עזרה)
↑  "Prof. Suzanne Simard talks about "Mother Trees"". 16 במאי 2011. {{cite web}}:  (עזרה)
↑  Simard, Suzanne W.; Perry, David A.; Jones, Melanie D.; Myrold, David D.; Durall, Daniel M.; Molina, Randy (August 1997). "Net transfer of carbon between ectomycorrhizal tree species in the field". Nature. 388 (6642): 579–582.
1 2  Pollan, Michael. "The Intelligent Plant".
↑  Simard, S.W. (2012). "Mycorrhizal networks: Mechanisms, ecology and modeling". Fungal Biology Reviews. 26: 39–60.
↑  "TerreWEB". terreweb.ubc.ca.
↑  "Do Trees Communicate?".
↑  "How trees talk to each other".
↑  "The networked beauty of forests - Suzanne Simard". TED-Ed.
↑  "Nature's internet: how trees talk to each other in a healthy forest – TEDxSeattle". tedxseattle.com.
↑  "Intelligent Trees - The Documentary".
↑  
Hooper, Rowan (1 במאי 2021). "The wisdom of the woods". New Scientist (3332): 39–43. ISSN 0262-4079. {{cite journal}}:  (עזרה) Online title: Suzanne Simard interview: How I uncovered the hidden language of trees.
↑  Finding the Mother Tree: Discovering the Wisdom of the Forest. Knopf Doubleday Publishing Group. 2021.
↑  Jabr, Ferris (2 בדצמבר 2020). "The Social Life of Forests". The New York Times (באנגלית אמריקאית). נבדק ב-1 בפברואר 2021. {{cite web}}:  (עזרה)
↑  Fabiani, Louise (2018). "It's Not the Trees That Need Saving: The Overstory (Review)". Earth Island Journal (באנגלית אמריקאית). נבדק ב-1 בפברואר 2021. {{cite web}}:  (עזרה)
| --- | --- |
בקרת זהויות :  NLI: 987012370373405171  PLWABN: 9812477035505606  BNE: XX6242583  BnF: cb18044455f (data)  GND: 1154885984  ISNI: 0000 0000 7403 7130  LCCN: n91070724  NDL: 032626461  NKC: ola20211134168  NTA: 43381599X  SUDOC: 229057306  VIAF: 68109133   WorldCat (עם VIAF): 68109133
סמל קוריאה הדרומית

| --- | --- |

 פרטים
 המחזיק בסמל:  קוריאה הדרומית 
 תאריך אימוץ:  1963 
 
סמל קוריאה הדרומית (בקוריאנית: 대한민국의 국장) הוא סמלה הרשמי של קוריאה הדרומית, הסמל מורכב מסמל היין-יאנג כפי שהוא מוצג בדגל קוריאה הדרומית, מוקף בחמישה עלי כותרת מעוצבים של פרחה הרשמי של קוריאה הדרומית - ההיביסקוס הסורי (Hibiscus syriacus) וסרט הנושא את הכיתוב "הרפובליקה של קוריאה" (בתעתיק מקוריאנית: דאיהן מינגוק).
הסמל נכנס לשימוש ב-1963.
ראו גם

דגל קוריאה הדרומית
המנון קוריאה הדרומית
סורנטו

| --- | --- |
סמל סורנטוסמל סורנטו

 מדינה:  איטליה איטליה
 מחוז:  קמפניה קמפניה
 נפה:  נפת נאפולי
 שטח:  9 קמ"ר
 גובה:  50 מטרים
 אוכלוסייה:  ‏
  ‑ בעיר:  15,407 (1 בינואר 2023)
  ‑ צפיפות:  1,740 נפש לקמ"ר (2004)
 קואורדינטות:  40°37′40″N 14°22′25″E﻿ / ﻿40.627777777778°N 14.373611111111°E﻿ / 40.627777777778; 14.373611111111 
 אזור זמן:  UTC +1
 http://www.comune.sorrento.na.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסורנטו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסורנטו(למפת קמפניה רגילה) נאפולי סלרנו קזרטה אבלינו בנוונטו וזוב לאציו מוליזה פוליה בזיליקטה ק. הים הטירניסורנטו(למפת קמפניה מוגדלת) נאפולי סלרנו קזרטה אבלינו בנוונטו וזוב לאציו מוליזה פוליה בזיליקטה ק. הים הטירניסורנטו  he tabBackground:;tabBorder:#aaa;defaultTab:0;
סורנטו (באיטלקית: Sorrento; בנפוליטנית: Surriento) היא עיר קיט בחצי האי סורנטו, בדרום מפרץ נאפולי, בנפת נאפולי במחוז קמפניה באיטליה. העיר בנויה על מדף יבשתי, הגבוה בעשרות מטרים רבות מפני הים. המדף מסתיים בסמוך לקו הים. במקומות רבים הצוק בגובה של כ-45 מטרים ויותר, זקוף, ויורד לים בתלילות - בקו ישר של 90 מעלות.
בסוף שנת 2024 היו בעיר 15,297 תושבים. הנוף הנשקף מסורנטו, הר הגעש וזוב ומפרץ נאפולי, מפורסם בשל יופיו.
בסורנטו חנויות רבות לממכר מוצרי לימון, הצבע הצהוב בולט.
אזור סורנטו הוא אזור חקלאי, המובחן בגידול נרחב של לימונים, גפנים וזיתים. חנויות רבות מציעות למכירה מוצרי לימון שונים, משקאות חריפים המיוצרים מגפנים מקומיים דוגמת לימונצ'לו, תמרוקים וכדומה, והצבע הצהוב הלימוני בולט ברחובות ובחנויות.
היסטוריה

ממצאים ארכאולוגיים מעידים על קיומה של התיישבות בני אדם באזור, כבר בתקופת האבן המאוחרת - התקופה הנאוליתית, ובתקופת הברונזה שאחריה.
המקום היה קולוניה יוונית במשך זמן רב. היוונים קראו לעיר סורנטום, וגם סירנטום - Sirrentum, שפירושו שירת הסירנות. ניסיון של האטרוסקים לכבוש את סורנטו ב-474 לפני הספירה נכשל, כשהובסו בקרב קומאי. עד היום ניכרת במקום תוכנית עיר בסגנון יווני. האזור נכבש בידיי האימפריה הרומית בשנת 289 לפני הספירה, והיה בשליטתה מאות רבות של שנים. במלחמה הפונית השנייה סורנטו החליפה נאמנויות, פעם לרומא ופעם לחניבעל. הקיסר אוגוסטוס ויד ימינו מרקוס אגריפה אהבו לבלות בעיירה. במאה השביעית סורנטו הייתה דוכסות עצמאית ובמאה ה-14 השתייכה לממלכה הנורמנית של סיציליה.
בשנת 1558 פלשו לסורנטו הטורקים והפעילו אלימות גדולה, בזזו את העיר והרגו מספר רב של תושבים. במאה השמונה עשרה היו בסורנטו מריבות מרות בין איכרים לבעלי אדמות. בתקופות הבאות צורפה סורנטו לממלכת נאפולי, שהיא עצמה החליפה שליטים ממדינות שונות. המקום החל לפרוח בעקבות תחילת תנועה של תיירות אירופית, החל מראשית המאה ה-19. ב־1861 הייתה לחלק ממלכת איטליה המאוחדת, תחת המלך ויטוריו אמנואלה השני. במאה העשרים חזרה החקלאות לפרוח באזור סורנטו, לרבות גידול גפנים, לימונים וזיתים, ענפים אלו משמשים כבסיסה החקלאי גם במאה העשרים ואחת.
סורנטו, אומנות ואומנים

אמנים רבים חיו בסורנטו, ביקרו בה ופעלו בה וכתבו עליה. דוגמה בולטת הוא ג'אנמבאטיסטה דה קרטיס - Giambattista de Curtis, שכתב את השיר הידוע "לחזור לסורנטו" (באיטלקית "Torna a Surriento"). פסלו מוצב בסמוך לתחנת הרכבת בסורנטו.
המשורר והסופר האיטלקי טורקוואטו טאסו, שבין שאר יצירותיו חיבר גם את האפוס "ירושלים המשוחררת" (באיטלקית "Gerusalemme liberata"), נולד בסורנטו בשנת 1544. פסלו של המשורר מוצב בכיכר המרכזית של סורנטו, הקרויה על-שמו.
סורנטו נחשבת לאחד ממרכזי ריקוד האיכרים טרנטלה הדרום איטלקי. פועלים בה מספר מועדונים ותיאטרונים, העוסקים בטרנטלה ומקיימים מופעי ריקוד קבועים עבור תיירים.
בחג הפסחא, ב"יום שישי הטוב", בסורנטו, בשעה 22:00 בערב מתקיימת תהלוכה בה לוקחים חלק מאות וגם אלפים מבני היישוב ותיירים, כשהם מחופשים והם נושאים כל מיני כלי עינויים. התהלוכה נמשכת זמן רב, בדממה גמורה ובזמן זה התחבורה ביישוב ובסביבתו מושבתת.
כותבים, משוררים, ציירים ויוצרים אהבו לשהות בסורנטו ובסביבתה ולקבל השראה ליצירותיהם. ביניהם ניתן למנות את הבריטים לורד ביירון המשורר, את ההסופר והמאייר אדוארד ליר, ואת המחזאי הנריק איבסן הנורווגי.
יוצרי סרטים בחרו בסורנטו כאחד האתרים להסרטה, ביניהם: אישה טובה, אוואנטי, דקאמרון (1971).
השיר קארוזו אודות זמר מפורסם בשם זה, נכתב במלון בסורנטו, על-ידי לוצ'יו דאלה.
ראו גם

פומפיי
החוף האמאלפיטאני
נאפולי
קאפרי
הערות שוליים

↑  מדריך מטרופוליס נאפולי ואמלפי, תל אביב: ידין רומן, 2013, עמ' 136
↑  Sorrento (Napoli, Campania, Italy) - Population Statistics, Charts, Map, Location, Weather and Web Information, www.citypopulation.de
↑  SORRENTO, Napoli: Carcavallo Publishing, 1996, עמ' 8-9
↑  History of Sorrento, Sorrento Review (באנגלית)
↑  מדריך EYEWITNESS נאפולי וחוף אמאלפי, נתניה, א. התעשייה ספיר: שטיינהרט קציר, 2011, עמ' 154
↑  Sorrento | Italy, Map, & History | Britannica, www.britannica.com (באנגלית)
↑  Historical information of Sorrento - Campania, www.sorrento-italy.net
↑  Decca Classics (2013-08-05), Luciano Pavarotti: 'Torna A Surriento', נבדק ב-2024-05-22
↑  Easter Processions in Sorrento, www.sorrentoinsider.com (באנגלית)
↑  A Good Woman (2004) - Filming & production - IMDb (באנגלית אמריקאית), נבדק ב-2024-05-24
↑  Avanti! (1972) - Filming & production - IMDb (באנגלית אמריקאית), נבדק ב-2024-05-24
↑  Traveler, The Most Famous Movies Filmed In Sorrento, Lets Travel More, ‏2020-05-21 (באנגלית אמריקאית)
↑  Chosic, Story behind Caruso song - Luciano Pavarotti, Chosic, ‏2019-04-11 (באנגלית אמריקאית)
| --- | --- |
בקרת זהויות :  NLI: 987007564207005171  BnF: cb12003525w (data)  GND: 4140588-2  LCCN: n80150480  MusicBrainz: 7cac8a1f-5c88-4650-b940-9c146cfe6a0f  NARA: 10044935  NKC: xx0038378  SUDOC: 028141946  VIAF: 154773300   WorldCat (עם VIAF): 154773300 
פסלו של ג'אמבאטיסטה דה קרטיס, מחבר השיר "חזרה לסורנטו".
פסל המשורר טורקוואטו טאסו, יליד העיר, מוצב בכיכר המרכזית של סורנטו.
סיליה הארווי

| --- | --- |

סיליה הארווי
 לידה:  1962  (בת 62 בערך) לסטר, בריטניה הממלכה המאוחדת
 מדינה:  הממלכה המאוחדת 
 בן או בת זוג:  John Attlee, 3rd Earl Attlee (1993–2002) 
 השתייכות:  הצבא הבריטי הצבא הבריטי
 תקופת הפעילות:  מ-1987
 דרגה:   מייג'ור גנרל
 עיטורים
  (קצינה)
 
סיליה ג'ני הארווי (באנגלית: Celia Jane Harvey; נולדה ב-1962) היא מייג'ור גנרל בצבא בריטניה, אשר משמשת כסגנית מפקד ארמיית השדה.
ביוגרפיה

הארווי נולדה בלסטר בשם סיליה פאלמר. היא התגייסה לחיל הנשים של הצבא המלכותי ב-1987. ב-5 ביולי 1988 הועלתה לדרגת לוטננט משנה. שנה לאחר מכן הועלתה לדרגת לוטננט. ב-1991 פורק חיל הנשים והחיילות שולבו במסגרת הרגילות של הצבא הבריטי. סיליה פאלמר שולבה בחיל ההנדסה המלכותי וב-1 בינואר 1991 הועלתה לדרגת קפטן. ב-31 ביולי 1993 היא נישאה לג'ון אטלי, רוזן אטלי השלישי, וזכתה לתואר רוזנת אטלי.
ב-20 בינואר 1997 הועלתה לדרגת מייג'ור. בשנת 2000 התגרשה מהרוזן אטלי ונישאה לקולונל ג'ון הארווי המבוגר ממנה ב-13 שנים ואימצה את שם משפחתו. ב-1 בינואר 2001 הועלתה לדרגת לוטננט קולונל, ובפברואר של אותה שנה היא החלה להכשיר קצינים. ב-2003 הפכה לחברה במסדר האימפריה הבריטית. ב-1 במרץ 2005 הועלתה לדרגת קולונל. ביולי 2009 התמודדה הארווי בבחירות לפרלמנט מטעם המפלגה השמרנית עבור המושב של מחוז לסטר מערב. היא הפסידה למועמדת מפלגת הלייבור ליז קנדל, אולם הגדילה את אחוזי התמיכה בשמרנים במחוז. ב-2017 הועלתה לדרגת בריגדיר, וב-11 במרץ 2020 הועלתה לדרגת מייג'ור גנרל ומונתה לסגנית מפקד ארמיית השדה.
סילינדרו דה מרבורה

| --- | --- |

 מידע כללי
 גובה:  3,328 מ' 
 מדינה:  ספרד ספרד
 מיקום:  צפון הקהילה האוטונומית אראגון
 רכס הרים:  הרי הפירנאים
 קואורדינטות:  42°41′5″N 0°01′26″E﻿ / ﻿42.68472°N 0.02389°E﻿ / 42.68472; 0.02389
  (למפת ספרד מוגדלת) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהסילינדרו דה מרבורה(למפת ספרד רגילה) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהסילינדרו דה מרבורה(למפת אראגון רגילה) סרגוסה וסקה טרואל קלטיוד צרפת קטלוניה ולנסיה הים התיכון קסטיליה לה מנצ'ה  קסטיל. ולאון  לה ריוחה נווארהסילינדרו דה מרבורה(למפת אראגון מוגדלת) סרגוסה וסקה טרואל קלטיוד צרפת קטלוניה ולנסיה הים התיכון קסטיליה לה מנצ'ה  קסטיל. ולאון  לה ריוחה נווארהסילינדרו דה מרבורה
 
סילינדרו דה מרבורה (3,328 מ') (המכונה גם פיקו סילינדרו ופיק דו סילינדר) הוא הר ברכס מונטה פרדידו בהרי הפירנאים. ההר ממוקם בקרבת קו האורך 0° (המרידיאן הראשי).
זהו אחד משלושת ההרים הכוללים את לאס טרס סורורס (שלוש האחיות), והאחרים הם מונטה פרדידו (3,355 מ') וסום דה ראמונד (3,263 מ').
סיליוס איטליקוס

| --- | --- |

ציור דמיוני של סיליוס איטליקוס
 לידה:  26 איטליקה, ספרד 
 התאבד:  101 (בגיל 75 בערך) קמפניה, איטליה 
 שם לידה:  Tiberius Catius Asconius Silius Italicus 
 מדינה:  רומא העתיקה 
 תפקיד:  קונסול  סנאטור ברומא העתיקה 
 
טיבריוס קאטיוס אסקוניוס סיליוס איטליקוס (בלטינית: Tiberius Catius Asconius Silius Italicus; ‏23 לערך – 103 לערך) היה קונסול, נואם, ומשורר רומאי. יצירתו היחידה ששרדה לימינו היא ה"פוניקה" (Punica), פואמה היסטורית ב-17 ספרים (פרקים), שנושאה הוא המלחמה הפונית השנייה (218–201 לפנה"ס) וגיבוריה הם המצביאים חניבעל ברקה וסקיפיו אפריקנוס.
ביוגרפיה

רוב ידיעותינו על איטליקוס מקורן בכתביו של פליניוס הצעיר. ההשערה היא שנולד בין השנים 23 ו-35 לספירה. מקום לידתו אינו וודאי. הוא נודע כנואם מוכשר והיה מקורב לקיסר נירון. שימש כקונסול בשנה בה נירון מת (68 לספירה), ומאוחר יותר היה מיודד עם הקיסר ויטליוס. הוא נודע כאדם ישר ודואג לזולת. איטליקוס פרש מהחיים הפוליטיים וחי חיים שקטים באחוזתו. את זמנו בילה בכתיבת שירים ואיסוף ספרים ופסלים. הוא הרעיב עצמו למוות לאחר שהתגלתה בגופו מחלה חשוכת מרפא.
מבין יצירותיו שרדה בשלמותה אחת בלבד ה"פוניקה", פואמה אפית בת למעלה מ-12,000 שורות, הארוכה ביותר בשפה הלטינית שנשתמרה לנו מן העת העתיקה, ונושאה הוא המלחמה הפונית השנייה. ה"פוניקה" כתובה בסגנון המזכיר מאוד את סגנונו של ורגיליוס, דבר המסתדר עם דברי פליניוס לפיהם איטליקוס העריץ את ורגיליוס והתייחס אל קברו כאל מקדש.
סמל קולורדו

| --- | --- |

 פרטים
 המחזיק בסמל:  קולורדו 
 תאריך אימוץ:  6 בנובמבר 1861 
 
סמל מדינת קולורדו או חותם מדינת קולורדו (באנגלית: Seal of the State of Colorado) מבוסס על סמל הטריטוריה שקדמה למדינה - סמל שאומץ על ידי האספה הטריטוריאלית הראשונה ב-6 בנובמבר 1861.
היסטוריה

ההבדל בין הסמל שנבחר לטריטוריה לבין הסמל המדינתי הוא הוספת המילים "מדינת קולורדו" והוספת שנת הכניסה לאיחוד - "1876".
ב-15 במרץ 1877 אישר בית המחוקקים הראשון של המדינה את הסמל.
לא ברור מי עיצב את סמל הטריטוריה שהפך לסמל המדינתי, אולם סבורים שהיה זה לואיס לדיארד וולד, מזכיר הטריטוריה שמונה על ידי נשיא ארצות הברית אברהם לינקולן שעיצב את הסמל, ויש הסוברים כי גם מושל הטריטוריה ויליאם גילפין עזר בעיצוב הסמל, מאחר שאלמנטים מסמלי משפחת גילפין ומשפחת וולד מצויים בסמל הטריטוריה.
תיאור הסמל

בהתאם לחוק המדינה, נקבע כי קוטר סמל המדינה הוא 2.5 אינצ'ים.
בראש החותם מצויה "עין ההשגחה" בתוך משולש, וסביבו קרני אור, הלקוח מסמל ארצות הברית.
מתחת לעין מוצג פסקס, קבוצת ענפים מאוגדים יחד וגרזן קרב, סמל שלטוני שמקורו ברומא העתיקה. הענפים מסמלים את החוזק של הקבוצה שאין ביחיד והגרזן מסמל סמכות ומנהיגות. הפסקס עטוף בסרט בצבעי כחול, אדום ולבן, צבעי הדגל, ועליו המילים "Union and Constitution" - איחוד וחוקה.
מתחתיו ישנו שלט אצולה עליו מצוירים שלושה הרים על רקע אדום המסמלים את הרי הרוקי שנמצאים בתחומה של קולורדו. פסגות ההרים מכוסות שלג ומעליהן עננים. בחלקו התחתון של המגן מצוירים כלי העבודה של הכורה - מקוש ופטיש על רקע מוזהב.
מתחת למגן מופיע המוטו בלטינית: "Nil Sine Numine" - "אין דבר מבלי האל" והשנה 1876 - שנת הצטרפות המדינה לארצות הברית.
סמל קזחסטן

| --- | --- |

סמל קזחסטן החל משנת 2018
 גרסאות
 
 סמל קזחסטן בין השנים 1992–2018,   עם שם המדינה באותיות קיריליות
 פרטים
 המחזיק בסמל:  קזחסטן 
 תאריך אימוץ:  4 ביוני 1992   1 בנובמבר 2018
 התקנים
 ציצה:  כוכב מחומש
 מוטו:  QAZAQSTAN
 
סמל קזחסטן משמש כסמל רשמי של המדינה לאחר התפרקותה של ברית המועצות. הסמל התקבל באופן רשמי ב-4 ביוני 1992.
תיאור הסמל

הסמל מעגלי בצורתו. רקע הסמל כחול ועליו כיתוב בצהוב. הכחול מסמל את השמיים, והצהוב מסמל את החקלאות שהיוותה מרכיב חשוב בכלכלת המדינה במהלך התקופה הסובייטית.
הסמל כולל שני חדי קרן מכונפים, המביטים לכיוונים מנוגדים. בחלקו העליון של הסמל מופיע כוכב. במרכז הסמל מופיע השאנגרק - הכתר הקזחי, המסמל את המסורת, עושר וכן תקווה לעתיד טוב יותר.
בתחתית הסמל מופיע שם המדינה בשפה הקזחית. כשהסמל התקבל ב-1992 נכתב שם המדינה באותיות קיריליות: "ҚАЗАҚСТАН". בעקבות ההחלטה מ-2017 לעבור לכתוב קזחית באותיות לטיניות, שונה הסמל החל מ-1 בנובמבר 2018, כך ששם המדינה נכתב כך: "QAZAQSTAN".
ראו גם

דגל קזחסטן
המנון קזחסטן
סיגל פרישטינה

סיגל פרישטינה (באלבנית: KB Sigal Prishtina), היא קבוצת כדורסל קוסוברית מהעיר פרישטינה, המתמודדת בסופרליגה קוסובו.
היסטוריה

הקבוצה הוקמה בשנת 1970 והשתתפה בליגה היוגוסלבית. ובהמשך בליגה של קוסובו, בה זכתה באליפות הראשונה עם הקמתה ומאז נחשבת הקבוצה למתמודדת קבועה על תארים.
בעונת 2013/14 השתתפה הקבוצה לראשונה בתולדותיה בליגה אירופאית, הליגה הבלקנית, בה הגיעה עד לחצי גמר הפיינל פור (שהתקיים באולמה הביתי) והפסידה לקבוצת הפועל גלבוע גליל 74-86.
הקבוצה מארחת בארמון הצעירים בעיר, המכיל 3,000 מקומות ישיבה.
תארים והישגים

הליגה הקוסוברית :
אליפות (14): 1991, 2002, 2003, 2006, 2007, 2008, 2009, 2010, 2011, 2014, 2015, 2016, 2017, 2019
מקום שני: 2004, 2012, 2013, 2018
חצי גמר: 2005
הגביע הקוסוברי :
זכייה (15): 2002, 2003, 2004, 2005, 2006, 2008, 2009, 2010, 2013, 2014, 2016, 2017, 2018, 2019, 2021
גמר: 2011,  2013, 2024
חצי גמר: 2012
סופרקאפ קוסובו :
זכייה (7): 2005, 2012, 2014, 2013, 2014, 2018, 2019, 2020
הליגה הבלקנית :
זכייה: 2015, 2016, 2024
חצי גמר: 2014
שחקני עבר בקבוצה

ארצות הבריתבליז אלכס קארקאמו
סילינדרופיים

| סילינדרופיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: סילינדרופיים
סוג:: נחש צינור
שם מדעי
 Cylindrophiidae ‏ואגלר, 1828

סילינדרופיים (שם מדעי: Cylindrophiidae) היא משפחה של נחשים החיים בדרום-מזרח אסיה - בעיקר בסרי לנקה ובאינדונזיה. משפחה זו כוללת סוג יחיד - נחש צינור ובו 15 מינים.
נחשים אלה הקרובים למשפחת האנומוכיליים מפוספסים בשחור-צהוב עם בטן לבנה והם בעלי ראשים ועיניים קטנות, זנבות קצרים ולסתות בעלות שיניים מעטות.
חלק מהמינים הללו משריצים צאצאים חיים. הם שוכני קרקע ברובם וניזונים מחסרי חוליות ומחולייתנים קטנים.
מיון

משפחת סילינדרופיים (Cylindrophiidae)
סוג נחש צינור (Cylindrophis)
מין Cylindrophis aruensis
מין Cylindrophis boulengeri
מין Cylindrophis burmanus
מין Cylindrophis engkariensis
מין Cylindrophis isolepis
מין Cylindrophis jodiae
מין Cylindrophis lineatus
מין Cylindrophis maculatus
מין Cylindrophis melanotus
מין Cylindrophis mirzae
מין Cylindrophis opisthorhodus
מין Cylindrophis ruffus
מין Cylindrophis yamdena
משוואות סטוקס

בתורת הזורמים, זרימה זוחלת או זרימת סטוקס היא זרימה בה השפעת איברי האינרציה במשוואות נאוויה-סטוקס זניחות ביחס להשפעת כוחות הצמיגות (גבול שמתקיים במספרי ריינולדס נמוכים  Re<<1). משוואות התנועה עבור זרימה זוחלת הן משוואות סטוקס. זרימה כזו מתקיימת כאשר מהירות הזרימה איטית, הצמיגות גבוהה או שמימד האורך בבעיה קטן יחסית.
זרימה זוחלת נחקרה לראשונה כשנוצר צורך במידול של שימון וסיכה. הזרימה נפוצה בטבע במקרים רבים, לדוגמה: שחיה של מיקרו אורגניזמים, וזרימת לבה (שמתאפיינת במהירות נמוכה ובצמיגות גבוהה). הזרימה מופיעה גם בהנדסה, כשהיא מתרחשת בצביעה, במכשירי MEMS ובזרימה צמיגה של פולימרים.
משוואות סטוקס

משוואות התנועה עבור זרימות זוחלות הן משוואות סטוקס. ניתן לקבלן על ידי ביצוע ליניאריזציה של משוואות נאוויה-סטוקס במצב מתמיד. ניתן להזניח את איברי האינרציה ולקבל את מאזן המומנטום של משוואות סטוקס:
כאשר  \scriptstyle \mathbb {P}  הוא טנזור מאמצים המייצג את הכוחות הנובעים מכוחות הצמיגות והלחצים החיצוניים ו  \scriptstyle \mathbf {f}  הוא כוחות הגוף הפועלים על הזרימה.
משוואת סטוקס המלאה כוללת בתוכה גם את חוק שימור המסה:
{\frac {D\rho }{Dt}}+\rho \nabla \cdot \mathbf {u} =0
כאשר  \scriptstyle \rho  הוא צפיפות הנוזל,  \scriptstyle \mathbf {u}  היא מהירות הנוזל ו \scriptstyle {\frac {D}{Dt}} הנגזרת החומרית. בזרימה לא דחיסה מתקיים כי \scriptstyle \rho  קבוע ולכן הנגזרת שלו שווה לאפס וניתן לצמצמו מהאיבר השני של המשוואה:
\nabla \cdot \mathbf {u} =0
משוואות סטוקס > מאפיינים

משוואות סטוקס מייצגות פישוט ניכר ממשוואות נאוויה-סטוקס, במיוחד עבור המקרה של זורמים בלתי דחיסים וניוטוניים. כאמור, משוואות סטוקס מתקבלות ממשוואות נאוויה-סטוקס במצב בו הצמיגות משמעותית יותר מהאינרציה. גבול זה מתקיים במצב בו מספר ריינולדס שואף ל-0.
משוואות סטוקס > מאפיינים > מיידיות

משוואות סטוקס לא כוללות נגזרות בזמן של שדה המהירויות והמשוואות הלא דחיסות לא כוללות את משתנה הזמן כלל ולכן בהינתן תנאי שפה למשוואות ניתן למצוא את הזרימה באופן מיידי בלי תלות במצב המערכת בזמנים קודמים.
משוואות סטוקס > מאפיינים > הופכיות בזמן

משוואות סטוקס מקיימות סימטריית הופכיות הזמן, ולכן אם הופכים את הכיוון של הלחצים החיצוניים על המערכת הזרימה שתתקבל הפוכה במדויק לזרימה המקורית. תופעה זו מאפשרת להפריד במדויק שני זורמים שנראים כאילו עורבבו באמצעות זרימת זוחלת, ומעידה על כך שקשה לבצע ערבוב כזה.
שני המאפיינים האלה נכונים לזרימה בלתי דחיסה של זורמים ניוטוניים, והם אינם נכונים במקרה של זרימה זוחלת כללית.
משוואות סטוקס > פרדוקס סטוקס

פרדוקס סטוקס הוא הכינוי לעובדה שלא קיים פתרון מתמטי המקיים זרימת סטוקס דו-ממדית מסביב לגליל כאשר המהירות באינסוף היא קבועה. הפרדוקס מציג את הבעייתיות בשימוש במשוואות סטוקס כאשר מדובר על זרימה במרחקים גדולים, ופתרונו נמצא בכך שלא ניתן להשתמש במשוואות סטוקס במצב כזה.
זרימה בלתי דחיסה של זורמים ניוטונים

משוואת סטוקס של זורמים ניוטוניים בלתי דחיסים היא:
כאשר  \scriptstyle {u}, מייצג את המהירות של הזורם,  \scriptstyle {\boldsymbol {\nabla }}p את גרדיאנט הלחצים,  \scriptstyle \mu  את הצמיגות, ו- \scriptstyle \mathbf {f}  מייצג את כוחות הגוף. משוואה זו היא ליניארית במהירות והלחץ, מה שמקל מאוד על פתרון שלה ביחס לפתרון המלא של משוואות נאוויה-סטוקס.
זרימה בלתי דחיסה של זורמים ניוטונים > קואורדינטות קרטזיות

בקואורדינטות קרטזיות אפשר לכתוב  \scriptstyle \mathbf {u} =(u,v,w) ו-  \scriptstyle \mathbf {f} =(f_{x},f_{y},f_{z}). ולפתח את הצורה הווקטורית של המשוואות לארבע המשוואות הבאות:
הגענו למשוואות אלה לאחר שהנחנו ש  \scriptstyle \mathbb {P} ={\frac {1}{2}}({\boldsymbol {\nabla }}\mathbf {u} +({\boldsymbol {\nabla }}\mathbf {u} )^{T})-p\mathbb {I}  והצפיפות  \rho  היא קבועה.
זרימה בלתי דחיסה של זורמים ניוטונים > שיטות לפתרון > שימוש בפונקציית זרם

משוואת שימור המסה מספקת למשוואות סטוקס צורה המזכירה את משוואת לפלס, המופיעה לדוגמה עבור שדות חשמליים באלקטרוסטטיקה. עבור שדות חשמליים מתקיים  \nabla \times {\vec {E}}=0 ולכן ניתן לכתוב מתקיים  {\vec {E}}={\vec {\nabla }}\phi  (כאשר  {\vec {E}} השדה החשמלי ו- \phi  הפוטנציאל החשמלי) ובמקרה בו אין מטענים במערכת מתקיים  \nabla \cdot {\vec {E}}=0, מה שיוצר את משוואת לפלס  \nabla ^{2}\phi =0.
היחסים במשוואת סטוקס עבור זורמים ניוטוניים בלתי דחיסים מסובכים מעט יותר. משוואת סטוקס מקיימת  \nabla \cdot \mathbf {u} =0 ולכן קיימת פונקציה (הקרויה פונקציית זרם) עבורה  \mathbf {u} =\nabla \times \Psi . הערבוליות של המערכת מקיימת  \omega =\nabla \times \mathbf {u} =-\nabla ^{2}\Psi . מצד שני, בהתאם למשוואת התנע בזרימת סטוקס מתקיים  \mu \nabla ^{2}\omega =-\nabla \times \mathbf {f}  ובמקרה בו כל הכוחות החיצוניים על הגוף הם כוחות משמרים מתקיים  \nabla ^{2}\omega =0, ולפיכך  \nabla ^{4}\Psi =0. זוהי משוואה סגורה עבור פונקציית הזרם, וניתן להשתמש בה כדי למצוא את פונקציית הזרם ולפתח ממנה את שדה המהירויות. שיטה זו שימושית במיוחד כאשר ישנה סימטריה במערכת, כגון במקרה בו הזרימה דו-ממדית או שקיימת בה סימטריה גלילית או כדורית, במצבים כאלה פונקציית הזרם תלויה רק בשתי קואורדינטות ומשוואת הזרם מקבלת את אחת מהצורות הבאות:
| סוג הפונקציה | סימטריה | משוואה |
| --- | --- | --- |
| פונקציית זרם  (\psi ) | דו־ממדי, מישורי |  \Psi =\psi {\hat {z}} ו- \nabla ^{4}\psi =0 או  \Delta ^{2}\psi =0 (משוואה בי-הרמונית) |
| פונקציית הזרם של סטוקס  (\Psi ) | כדורית |  E^{2}\Psi =0, כאשר  E={\partial ^{2} \over \partial r^{2}}+{\sin {\theta } \over r^{2}}{\partial  \over \partial \theta }\left({1 \over \sin {\theta }}{\partial  \over \partial \theta }\right) |
| פונקציית הזרם של סטוקס  (\Psi ) | גלילית |  L_{-1}^{2}\Psi =0, where  L_{-1}={\frac {\partial ^{2}}{\partial z^{2}}}+{\frac {\partial ^{2}}{\partial \rho ^{2}}}-{\frac {1}{\rho }}{\frac {\partial }{\partial \rho }} |